nahid-hub/BLUGE-bengali-wikipedia-section-title-prediction huggingface dataset:
বাংলাদেশের স্বাধীনতা আন্দোলনে রাজশাহী বিশ্ববিদ্যালয়ের শিক্ষক, ছাত্র-ছাত্রী ও কর্মকর্তা-কর্মচারীদের ভূমিকা ছিল বলিষ্ঠ। ১৯৭১ সালের ২৫ মার্চ পাক বাহিনী অতর্কিত আক্রমণ চালিয়ে বাঙ্গালীকে নিশ্চিহ্ন করার যে প্রয়াস চালিয়েছিল, তাতে আক্রান্ত হয়েছিল দেশের দ্বিতীয় বৃহত্তম এই শিক্ষা প্রতিষ্ঠানটি। পরবর্তীতে এপ্রিলের মাঝামাঝি সময়ে পাকিস্তানী হানাদার বাহিনীর একটি বড় অংশ ঘাঁটি গেড়ে বসে রাজশাহী বিশ্ববিদ্যালয়ে। এসময় যে সমস্ত বীরপুরুষ বুকের তাজা রক্ত দিয়ে হানাদার বাহিনীকে বিতাড়িত করে দেশ স্বাধীনে অগ্রণী ভূমিকা পালন করে আমাদের কাছে স্মরণীয় ও বরণীয় হয়ে আছেন তাদের মধ্যে অধ্যাপক হবিবুর রহমান অন্যতম। তিনি রাজশাহী বিশ্ববিদ্যালয়ের গণিত বিভাগের শিক্ষক ছিলেন। ১৫ এপ্রিল বিগ্রেডিয়ার আসলাম ও কর্ণেল তাজ এর নেতৃত্বে তার বাসায় অভিযান চালিয়ে তাকে বিশ্ববিদ্যালয়ের জুবেরী ভবনে ধরে নিয়ে যাওয়া হয়। সেখানেই তাকে হত্যা করা হয়। বিশ্ববিদ্যালয় কর্তৃপক্ষ তার সর্বোচ্চ ত্যাগের সম্মানে তার নামানুসারে একটি হলের নাম করণ করে। এরপর তিনিসহ বিশ্ববিদ্যালয়ের যেসকল বুদ্ধজীবী স্বাধীনতার যুদ্ধে বুকের তাজা রক্ত দিয়ে গেছেন তাদের স্মৃতিকে বর্তমান প্রজন্মের কাছে রক্ষিত করে রাখতে বিশ্ববিদ্যালয় প্রশাসন হবিবুর রহমান হলে একটি ভাস্কর্য নির্মাণ করেছেন। এই ভাস্কর্যটির নাম ‘বিদ্যার্ঘ’।

সঠিক অনুচ্ছেদ শিরোনাম কোনটি?
titleA. গুরুত্ব
titleB. পরিচিতি
titleC. ভাস্কর্যের বিবরণ
titleD. অবস্থান
উত্তর: titleB
এদের প্রায় সব সাগরেই বিচরণ করতে দেখা যায়। পশ্চিম আটলান্টিক মহাসাগরের উত্তর ক্যারোলিনা, উত্তর মেক্সিকো উপসাগরসহ বাহামা এবং কিউবাতে এদের দেখা মেলে। তাছাড়া ব্রাজিল থেকে আর্জেন্টিনার ভিতরেও এদের বিচরণ স্থান। পূর্ব আটলান্টিক সাগরে, উত্তর আফ্রিকা থেকে শুরু করে নামিবিয়াতেও এদের দেখা মেলে। ভারত মহাসাগর, দক্ষিণ আফ্রিকা এবং মাদাগাস্কার থেকে শুরু করে লোহিত সাগর পর্যন্ত এদের পাওয়া যায়। তাছাড়া জাভা এবং সুমাত্রা দ্বীপ এবং ভারতীয় দ্বীপপুঞ্জ আন্দামান ও নিকোবর এবং বঙ্গোপসাগরেও এটিকে দেখতে পাওয়া যায়। প্রশান্ত মহাসাগর, জাপান, ভিয়েতনাম, অস্ট্রেলিয়া সম্ভবত ফিলিপাইনেও এদের পাওয়া যায়।

এদের সাধারণত উপকূলবর্তী এবং মহাদ্বীপের সাগরমূখী এলাকাতে বেশি চোখে পড়ে। এরা মূলত ক্রান্তীয় অঞ্চলের ৪০° উত্তরে এবং ৪০° দক্ষিণে বাস করে থাকে। এদের বসবাসের রেঞ্জ সাধারণত ০-৩২৮ ফুট (০-১০০ মিটার) গভীরতার ভিতর। কিশোর স্পিনার হাঙর জোয়ারের সময় উপসাগরীয় অঞ্চলের নিম্ন অংশ দিয়ে ঘোরাফেরা করে এবং কম 
লবণাক্ত এলাকা এড়িয়ে চলাচল করে। এরা খুবই সক্রিয় হাঙর এবং খুব দ্রুত সাঁতার কাটে। এমনকি কখনো কখনো লাফ দিয়ে জলের উপরে উঠতে দেখা যায়।

সঠিক অনুচ্ছেদ শিরোনাম কোনটি?
titleA. বিচরণ এলাকা
titleB. গুরুত্ব
titleC. জীববিদ্যা
titleD. প্রজনন
উত্তর: titleA
"তাওহীদ" বা দৃঢ়ভাবে একত্ববাদে বিশ্বাসই ইসলামের মূল ভিত্তি, যা আল্লাহর একত্ববাদ এবং অতুলনীয়তা ("") দৃঢ়ভাবে প্রকাশ করে। ইসলামের মৌলিক ধর্মবিশ্বাস, শাহাদাহ (ইসলামে প্রবেশের জন্য শপথ করে বলা), যার সাথে সম্পর্কিত "()", বা, "আমি সাক্ষ্য দিচ্ছি যে একমাত্র আল্লাহ্‌ ছাড়া কোন উপাস্য নেই।" পবিত্র কুরআন অনুসারে আল্লাহ সমগ্র সৃষ্টির অমুখাপেক্ষী।

কুরআনে বলা হয়েছে,
ইসলামী বিশ্বাস অনুসারে আল্লাহর কোনো গুণাবলীই সৃষ্টজীবের মত নয়। সৃষ্টজীব যেভাবে শোনে, আল্লাহ সেভাবে শোনেন না। সৃষ্টজীব যেভাবে দেখে, আল্লাহ সেভাবে দেখেন না। আল্লাহর গুণাবলীর ধরন মানুষের অজানা। কুরআনে বলা হয়েছে, 

মুসলিমরা খ্রিস্টান ধর্মের ট্রিনিটি মতবাদকে বহু-ঈশ্বর ধারণার সাথে তুলনা করে। ইসলামে, ঈশ্বর (আল্লাহ্‌) সবার বোধশক্তির বাইরে এবং কোন ভাবেই তার সৃষ্টির সদৃশ নয়। ইসলাম ধর্মে ঈশ্বরের কোনরূপ প্রতিমূর্তি গড়া সম্পূর্ণ নিষিদ্ধ।

সঠিক অনুচ্ছেদ শিরোনাম কোনটি?
titleA. দলিল
titleB. বাক্যাংশ ও অভিব্যক্তি
titleC. তুলনামুলক ধর্মতত্ত্ব
titleD. একত্ববাদ
উত্তর: titleD
ওলকপি শীতের অন্যান্য সবজির চেয়ে শক্ত ধরনের সবজি। এটি ইউরোপীয় দেশগুলো ও বাংলাদেশ সহ দক্ষিণ এশিয়ার দেশসমূহে চাষাবাদ ও খাওয়া হয়। মূলত এটি বাঁধাকপির একটি বিশেষ প্রজাতি, কপি জাতীয় সবজি যেমন ব্রোকলি, ফুলকপি, পাতা-কপি, শালগম গোত্রের। কপির চেয়ে মোটামুটি শক্ত আবরণের মধ্যে বেড়ে ওঠে। সেদ্ধ হতে বেশ সময় নেয়। অনেকটা ব্রোকলির মত ও আপেলের মত কচকচে খেতে। পৃথিবীজুড়ে সালাদের জন্য বিভিন্ন উপকরণ হিসাবে এর ব্যবহার হয়ে থাকে। ইউরোপের কিছু দেশে গৃহপালিত পশুকে পর্যাপ্ত পুষ্টি দিতে জন্য খাওয়ানো হয়।

সঠিক অনুচ্ছেদ শিরোনাম কোনটি?
titleA. জাত ও সময়
titleB. পুষ্টিগুণ
titleC. অপকারতা
titleD. পরিচিতি
উত্তর: titleD
২০১১ সালে পুনঃসংস্কারের পূর্বে এই স্টেডিয়ামটির ধারণক্ষমতা ছিল ১২০,০০০। সেই সময় এটি ছিল বিশ্বের দ্বিতীয় বৃহত্তম স্টেডিয়াম। ১৯৮৯ সালে উত্তর কোরিয়ার রুংরাডো মে দিবস স্টেডিয়াম উদ্বোধনের পূর্বে বিবেকানন্দ যুবভারতী ক্রীড়াঙ্গনই ছিল বিশ্বের বৃহত্তম ফুটবল স্টেডিয়াম। ২০১৭ ফিফা অনূর্ধ্ব-১৭ বিশ্বকাপের ফাইনাল ম্যাচ সহ উক্ত টুর্নামেন্টের একাধিক ম্যাচ এই স্টেডিয়ামে আয়োজিত হয়। নিরাপত্তাজনিত কারণে এই টুর্নামেন্ট চলাকালীন স্টেডিয়ামের ৮৫,০০০ আসনের মধ্যে মাত্র ৬৬,৬৮৭টি আসনই দর্শকদের জন্য উন্মুক্ত রাখা হয়েছিল।

সঠিক অনুচ্ছেদ শিরোনাম কোনটি?
titleA. ধারণক্ষমতা
titleB. ২০০৬ এএফসি অনূর্ধ্ব-১৯ চ্যাম্পিয়নশিপ
titleC. অবস্থান
titleD. কাঠামো ও গঠন
উত্তর: titleA
সূর্যগ্রহণের সময় আবহাওয়ার তাপমাত্রা দ্রুত হ্রাস পায়। সেই তাপমাত্রা কিরকম কমছে প্রতি ১৫ সেকেণ্ড অন্তর একটা গ্রাফ কাগজে সারি করে সংগ্রহ করা যেতে পারে। গ্রহণের ১০ মিনিট আগে থেকে শুরু করে শেষ হওয়ার ১০ মিনিট পর পর্যন্ত। শুধু একটা ঘড়ি ও থার্মোমিটার হলেই চলবে। তবে আবহাওয়ার চেয়ে মাটি, পাথর ইত্যাদির তাপমাত্রা তাড়াতাড়ি বাড়ে ও কমে। 
সঠিক অনুচ্ছেদ শিরোনাম কোনটি?
titleA. প্রাণীর আচরণ
titleB. পর্যবেক্ষণের বিষয়সমূহ
titleC. তাপমাত্রার হ্রাস
titleD. প্রচ্ছায়া
উত্তর: titleC
রাইজ আপ ল্যাবস এ পর্যন্ত দুইবার গেমিং প্রতিযোগিতার আয়োজন করেছে। প্রথমবার ১২ ডিসেম্বর ২০১৪ তে রাজধানীর বঙ্গবন্ধু আন্তর্জাতিক সম্মেলন কেন্দ্রে অনুষ্ঠিত তিন দিনের ‘গ্রামীণফোন স্মার্টফোন ও ট্যাবলেট মেলা’তে যৌথভাবে এই প্রতিযোগিতার আয়োজন করে এক্সপো মেকার ও রাইজ আপ ল্যাবস।
পরবর্তীতে তারা ৩০ ডিসেম্বর, ২০১৫ থেকে আবারো প্রতিযোগিতার আয়োজন করে, তবে এবার প্রতিযোগিরা ঘরে বসে অনলাইনে "হাইওয়ে চেইজ" গেমে অংশগ্রহণ করেছিলো। ৩০ দিনব্যাপী এই খেলা শেষ হয় ২৮শে জানুয়ারি। এ খেলায় কোম্পানী কর্তৃক বিজয়ীকে একটি আকর্ষণীয় স্মার্টফোন প্রদান করা হয়।

সঠিক অনুচ্ছেদ শিরোনাম কোনটি?
titleA. গেমিং প্রতিযোগিতা
titleB. অ্যাপ সমূহ
titleC. গেমস সমূহ
titleD. সফটওয়্যার
উত্তর: titleA
১৩ নভেম্বর ২০১০ বেগম জিয়া তার ২৮ বছরের আবাসস্থল ছেড়ে যান। তিনি অভিযোগ করেন তাকে বলপ্রয়োগে বাসা থেকে বের করে দেয়া হয়েছে। তবে সরকারি পক্ষ থেকে বলা হয়েছে তিনি স্বেচ্ছায় বাসা ত্যাগ করেছেন।
স্বাধীনতার পর ১৯৭২ সাল থেকে অ্যাডজুট্যান্ট জেনারেল হিসেবে জিয়াউর রহমানের সাথে শহীদ মইনুল সড়কের ৬ নম্বর বাড়িতে ওঠেন খালেদা জিয়া। ১৯৮১ সালের ৩০ মে রাষ্ট্রপতি জিয়া চট্টগ্রামে এক ব্যর্থ সেনা অভ্যূত্থানে নিহত হলে ১২ জুন তৎকালীন অস্থায়ী রাষ্ট্রপতি আবদুস সাত্তার সেনানিবাসের ওই বাড়িটি খালেদার নামে বরাদ্দ দেন।

সঠিক অনুচ্ছেদ শিরোনাম কোনটি?
titleA. এরশাদবিরোধী আন্দোলন
titleB. সেনানিবাসের বাসা ত্যাগ
titleC. পদক ও সম্মাননা
titleD. বিরোধীদলীয় নেতৃত্বের ২য় মেয়াদকাল
উত্তর: titleB
তুর্কিরা সাধারনত বড়সড় আকারে সকালের নাস্তা খেতে পছন্দ করে। একটি প্রচলিত তুর্কি সকালের নাস্তায় থাকবে পনির (বেয়াজ পেনির, কাসার ইত্যাদি), ঘি, জলপাই, ডিম, টমেটো, শসা, জ্যাম, মধু এবং কেম্যাক, সুকুক (তুর্কি সসেজ যা ডিম দিয়ে নির্দিষ্ট ভোক্তারা খেয়ে থাকেন), পাশ্তিরমা, বোরেক, সিমিত, পোগাসা এবং স্যুপ। সকালের খাবারের একটি বিশেষত্ব হচ্ছে মেনেমেন যা টমেটো, সবুজ মরিচ, পেঁয়াজ, জলপাই তেল এবং ডিম দিয়ে প্রস্তুত করা হয়। অনেক স্থানে সকালের নাস্তায় তুর্কি চা পরিবেশন করা হয়। তুর্কি ভাষায় সকালের নাস্তা বা ব্রেকফাস্টকে বলা হয় কাহভালতি যার অর্থ "কফির পূর্বে"। কাহভে অর্থ কফি এবং আলতি অর্থ পূর্বে।
সঠিক অনুচ্ছেদ শিরোনাম কোনটি?
titleA. গৃহে তৈরী খাবার
titleB. তেল ও চর্বি
titleC. সকালের নাস্তা
titleD. গ্রীষ্মকালীন রন্ধনশৈলী
উত্তর: titleC
স্বাধীনতা পরবর্তী বাংলাদেশে তৎকালীন আওয়ামী লীগ সরকার তাকে গ্রেফতার করে এবং তখন তিনি তিন বছর দুই মাস কারারুদ্ধ ছিলেন। ১৯৭৪ সালে সুপ্রিম কোর্টের এক রায়ে তদানিন্তন সরকার তাকে মুক্তি দিতে বাধ্য হয়। কিন্তু, মাত্র তিন মাসের মাথায় ১৯৭৪ সালের জুন মাসে আবারো তাকে গ্রেফতার করা হয়। ১৯৭৫ সালে নভেম্বর মাসে তিনি কারা মুক্ত হন।

১৯৭৬ সালে ফারাক্কা বাঁধের মাধ্যমে ভারতের অব্যাহত পানি আগ্রাসনের প্রতিবাদে মজলুম জননেতা মওলানা আবদুল হামিদ খান ভাসানীর নেতৃত্বে অনুষ্ঠিত ঐতিহাসিক ফারাক্কা লং মার্চের প্রস্তুতি ও সাংগঠনিক কমিটির চেয়ারম্যান হিসাবে দায়িত্ব পালন করেন। সেই সময় মজলুম জননেতা মওলানা ভাসানীর মৃত্যুর পর ন্যাপের চেয়ারম্যান নির্বাচিত হন। সেই সময়টিতেই তিনি জিয়াউর রহমানের অনুরোধে প্রধানমন্ত্রীর মর্যাদায় সিনিয়র মন্ত্রী হিসাবে দায়িত্ব পালন করেন। তিনি ১৯৭৭ সালে প্রগতিশীল-দেশপ্রেমিক-গণতান্ত্রিক ও জাতীয়তাবাদী শক্তির সমন্বয়ে প্রথমে জাতীয়তাবাদী ফ্রন্ট ও পরবর্তীকালে গণতন্ত্রকে প্রাতিষ্ঠানিক রুপ দিতে ন্যাপরে কার্যক্রম স্থগিত করে বাংলাদেশ জাতীয়তাবাদী দল (বিএনপি) গঠনে গুরুত্বপূর্ণ দায়িত্ব পালন করেন। তিনি ১৯৭৮ খ্রীস্টাব্দে বাংলাদেশের রাষ্ট্রপতি জিয়াউর রহমানের পরোক্ষ উদ্যোগে বাংলাদেশ জাতীয়তাবাদী ফ্রন্ট নামের রাজনৈতিক দল গঠিত হলে তিনি ন্যাপ তথা ন্যাশনাল আওয়ামী পার্টির একাংশ নিয়ে এ দলে যোগ দেন। এই দলটি ই কিছুদিন পরে আরো কিছু দলের সাথে এক জোট হয়ে বাংলাদেশ জাতীয়তাবাদী দল (সংক্ষেপেঃ বিএনপি) গঠন করে। বিএনপি গঠন করার আগে জাতীয়তাবাদী গণতান্ত্রিক দল (সংক্ষেপেঃ জাগদল) নামে আরেকটি দল তৎকালীন উপ-রাষ্ট্রপতি বিচারপতি আবদুস সাত্তারকে সভাপতি করে গঠিত হয়েছিল। ২৮ আগস্ট ১৯৭৮ সালে নতুন দল গঠন করার লক্ষ্যে জাগদলের বর্ধিত সভায় ওই দলটি বিলুপ্ত ঘোষণার মাধ্যমে দলের এবং এর অঙ্গ সংগঠনের সকল সদস্য জিয়াউর রহমান ঘোষিত নতুন দলে যোগদানের সিদ্ধান্ত নেয়া হয়। ১৯৭৮ খ্রীস্টাব্দের ১ সেপ্টেম্বর বিকাল ৫টায় রমনা রেস্তোরাঁয় বাংলাদেশ জাতীয়তাবাদী দলের প্রতিষ্ঠাতা তৎকালীন রাষ্ট্রপতি জিয়াউর রহমান এক সংবাদ সম্মেলনে আনুষ্ঠানিক ঘোষণাপত্র পাঠের মাধ্যমে বাংলাদেশ জাতীয়তাবাদী দলের যাত্রা শুরু করেন। জনাকীর্ণ সংবাদ সম্মেলনে তিনি ঘোষণাপত্র পাঠ ছাড়াও প্রায় দুই ঘণ্টা সাংবাদিকদের বিভিন্ন প্রশ্নের জবাব দেন। সংবাদ সম্মেলনে নতুন দলের আহ্বায়ক কমিটির চেয়ারম্যান হিসেবে তিনি প্রথমে ১৮ জন সদস্যের নাম এবং ১৯ সেপ্টেম্বর ওই ১৮ জনসহ ৭৬ সদস্য বিশিষ্ট আহ্বায়ক কমিটি ঘোষণা করেন। যাদু মিয়া এ দলের আহবায়ক কমিটির সদস্য ছিলেন।

সঠিক অনুচ্ছেদ শিরোনাম কোনটি?
titleA. জন্ম
titleB. পরিবার
titleC. রাজনৈতিক জীবন
titleD. স্বাধীনতা পরবর্তী রাজনৈতিক ভূমিকা
উত্তর: titleD
১৯৭১ সালে জাতিসংঘে সংযোজনের পর ভুটানের জাতীয় খেলা ধনুর্বিদ্যা ঠিক হয়। অন্যান্য ভুটানি খেলাগুলির মধ্যে রয়েছে ডিগর, শট-পুটের অনুরূপ; এবং খুরু, এক ধরনের ডার্ট গেম। এই খেলাগুলির প্রতিযোগিতা এবং উদযাপন, স্থানীয় টেচু উৎসব ও ভুটানের সরকারী ছুটির দিনে করা হয়ে থাকে। এই ঐতিহ্যবাহী খেলাগুলি, বিশেষ করে ধনুর্বিদ্যার আলাদা ধর্মীয়, উপাদান এবং বাণিজ্যিক তাৎপর্য আছে। ক্রমশ, ঐতিহ্যবাহী ক্রীড়াগুলিতে আধুনিকতাকে গ্রহণ করা হয়েছে, যেমন কম্পাউন্ড ধনুক এবং কর্পোরেট স্পনসরশিপ ইত্যাদি।

সঠিক অনুচ্ছেদ শিরোনাম কোনটি?
titleA. ভুটানের জাতীয় সংগীত
titleB. ভুটানী সমাজ
titleC. ভুটানের প্রতীক
titleD. খেলা
উত্তর: titleD
মোজাহিদের আধুনিক সংজ্ঞা আধ্যাত্মিক মুসলিম যোদ্ধাদের বোঝায়, এর সূত্রপাত হয় ১৯ শতকে যখন আফগানিস্তানের কয়েকজন গোত্র প্রধান, ভারতের বিরুদ্ধে অভিযান বন্ধ করার চেষ্টারত ব্রিটিশদের বিরুদ্ধে যুদ্ধ করে (যদিও প্রথমে ব্রিটিশরা ভৎর্সনা করে তাদের বলত সিয়াটানার উম্মাদ) ।

এর শুরু হয় ১৮২৯ সালে যখন সাঈদ আহমেদ শাহ ব্রিলুই মক্কা থেকে হজ্জ শেষ করে সিয়াটানা গ্রামে ফিরে আসেন এবং উত্তর-পশ্চিম ব্রিটিশ ভারত সীমান্তে কাফেরদের বিরুদ্ধে যুদ্ধ শুরু করার জন্য প্রচার আরম্ভ করেন । যদিও তিনি যুদ্ধে মারা যান, তার শিষ্যরা বেঁচে যান এবং মোজাহীদিন আরও শক্তি আর প্রাধান্য অর্জন করে ।

১৮৫৭ সালে ভারতীয় বিদ্রোহের সময় মোজাহীদিনরা পালিয়ে আসা সিপাহিদের গ্রহণ করে এবং পদ অনুযায়ী নিয়োগ দেয় । সময়ের সাথে সাথে এই উপদল এতটাই বড় হয়ে উঠে যে, এরা লুটতারাজ চালাতে থাকে এমন কি আফগানিস্তানের বড় একটা অংশ নিয়ন্ত্রণ করতে থাকে ।


সঠিক অনুচ্ছেদ শিরোনাম কোনটি?
titleA. আধুনিক পশ্চিমী সংজ্ঞা
titleB. আফগানিস্তান
titleC. বাংলাদেশ
titleD. ইরাকি বিদ্রোহ
উত্তর: titleA
তার ১৫-তম জন্মদিনের আড়াই বছর আগে তিনি রেড স্টার বেলগ্রেড দলে যোগ দেন। ২০০০ সালের মৌসুমে ধারে স্পার্টাক সাবোটিকার হয়ে তিনি উচ্চ বিভাগে খেলতে শুরু করেন। এর পরে তিনি রেড স্টারের ফেরত আসেন। সহজাত নেতৃত্বের কারণে তিনি দ্রুত দলের অধিনায়ক নির্বাচিত হন। তার তিনবছরের অধিনায়ক জীবনে তিনি ৬৭ খেলায় ১২ গোল করেন। ঘরোয়া দ্বৈত শিরোপা জেতার মাধ্যমে তিনি এই রেড স্টারের হয়ে তার তিন বছরের খেলোয়াড়ী জীবন শেষ করেন। তিনি ২০০৪ সালে সার্বিয়ান সুপারলিগা এবং যুগোস্লাভিয়ান কাপ জেতেন। ২০০৪ সালে রাশিয়ান প্রিমিয়ার লীগ দল স্পার্টাক মস্কোতে তিনি স্থানান্তরিত হন ৬ মিলিয়ন € বিনিময়ে।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. ম্যানচেস্টার ইউনাইটেড
titleC. রেড স্টার
titleD. প্রাথমিক বছর
উত্তর: titleC
৭ম শতাব্দীতে বাদামী চালুক্য সম্রাট দ্বিতীয় পুলকেশী ও তার ভাই কুব্জ বিষ্ণুবর্ধন পিষ্টপুরা দখল করেন। কুব্জ বিষ্ণুবর্ধন প্রতিষ্ঠিত পূর্ব চালুক্য সাম্রাজ্যের রাজধানী প্রথমে ছিল পিষ্টপুরা। পরে বেঙ্গি ও শেষে রাজামুন্দ্রিতে পূর্ব চালুক্য সাম্রাজ্যের রাজধানী স্থানান্তরিত করা হয়েছিল। পরবর্তীকালে অনেক শাসক এই সাম্রাজ্য শাসন করেছিলেন। এর ইতিহাসে সিংহাসনের অধিকার নিয়ে বিরোধের ঘটনাও অনেক ঘটেছিল। চালুক্য প্রথম ভীম দ্রাক্ষা রামমে একটি শিব মন্দির নির্মাণ করেছিলেন। ৯৭৩ খ্রিষ্টাব্দে পেদা কাল্লুর (কুর্নুল জেলা) জটা চোড ভীম এই রাজবংশের দানার্ণবকে হত্যা করে বেঙ্গি দখল করেন। দানার্ণবের দুই পুত্র প্রথম শক্তি বর্মা ও বিমল আদিত্য রাজ্য থেকে পালিয়ে গিয়ে চোল রাজা প্রথম রাজরাজ চোলের রাজসভায় শরণ নেন। তাদের হয়ে প্রথম রাজরাজ চোল বেঙ্গি দখল করেন এবং জটা চোড ভীমকে হত্যা করেন। কল্যাণীর পশ্চিম চালুক্য রাজবংশের সত্য রায় বেঙ্গিতে চোল সাম্রাজ্যের প্রভাব মেনে নিতে পারেননি। সেই সময় এই অঞ্চলে চোল ও চালুক্যদের মধ্যে অনেকগুলি সংঘর্ষের ঘটনা ঘটেছিল। ১০৭৫ খ্রিষ্টাব্দে সপ্তম বিজয় আদিত্যের মৃত্যুর সঙ্গে সঙ্গে পূর্ব চালুক্য রাজবংশেরও পতন ঘটে।

সপ্তম বিজয় আদিত্যের প্রতিদ্বন্দ্বী প্রথম কুলোতুঙ্গা চোল (রাজেন্দ্র চালুক্য) চোলেদের সপক্ষে যুদ্ধ করে চালুক্য চোল প্রদেশ স্থাপন করেন। বেঙ্গি রাজ্যের অবশিষ্টাংশের মতো এই জেলাও তাদের সাম্রাজ্যের অন্তর্ভুক্ত হয়। এই জেলার অধিকাংশই তার বিশ্বস্ত দলপতি বেলানতি চোডদের অধীনে ছিল। এই রাজবংশের বিখ্যাত শাসকেরা ছিলেন প্রথম গোঙ্কা, প্রথম রাজেন্দ্র চোড, দ্বিতীয় গোঙ্কা ও দ্বিতীয় রাজেন্দ্র চোড। পশ্চিম চালুক্য সাম্রাজ্যের ষষ্ঠ বিক্রমাদিত্য অল্প সময়ের জন্য এই অঞ্চল দখল করেছিলেন। কিন্তু চালুক্য চোল ও বেলানতি চোডরা আবার তাদের রাজ্য পুনরুদ্ধার করেন। বেলানতি দলপতিরা কোনার হৈহয়, দ্বিতীয় গোঙ্কা ও কাকতীয় রাজবংশের রুদ্রের বিদ্রোহ দমন করেছিলেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. কাকতীয় রাজবংশ ও দিল্লি সুলতানি
titleC. মুসলমান রাজ্যসমূহ
titleD. চালুক্য ও চোল সাম্রাজ্য
উত্তর: titleD
৪ঠা মার্চ, ১৯৫৮ সালে ইংরেজিতে ম্যাগাজিনটি চালু হয়। পরবর্তীতে মার্চ, ১৯৬৩ সাল থেকে ফরাসী ও স্প্যানিশ ভাষায় দ্বি-সাপ্তাহিক হিসেবে ম্যাগাজিনটির প্রকাশ চলতে থাকে। ১৯৬৪ সালের ১লা জানুয়ারি থেকে এ ভাষাগুলোতেও সাপ্তাহিক হিসেবেই এর প্রকাশ চলতে থাকে। আগস্ট, ১৯৬৩ সালে পত্রিকাটির জাপানি ও জানুয়ারি, ১৯৬৪ সালে ইন্দোনেশীয় সংস্করণ চালু হয়। ২২শে সেপ্টেম্বর, ১৯৬৪ থেকে এর জার্মান সংস্করণ চালু হয় "পিকিং রুন্ডেসচাউ" নামে। ১৯৭০-এর শেষ দিকে আরবি সংস্করণ চালু করা হয়।

সঠিক অনুচ্ছেদ শিরোনাম কোনটি?
titleA. অনলাইন সংস্করণ
titleB. প্রকাশক
titleC. অন্যান্য ভাষার সংস্করণ
titleD. ইতিহাস
উত্তর: titleC
হেকাতে হল ক্যালডিয়ান ওরাকলসের প্রাথমিক স্ত্রীলিঙ ব্যক্তিত্ত্ব (২য়-৩য় শতাব্দী),যেখানে তিনি একটি স্ট্রফালস(জাদুতে ব্যবহৃত) এর ১৯৪ খন্ডের সাথে জড়িত "আপনি শ্রম দিন হেকাতের স্ট্রফালসকে ঘিরে "।এটি প্সেল্লাস দ্বারা প্রত্যাশিত উল্লিখিত ভিবিন্ন মাধ্যমের রূপক।

হেলেনীয় ধারণামতে হেকাতে আইসিসের সাথেও ঘনিষ্টভাবে জড়িত হয়েছিলেন।লুসিয়াস আপুলেইসিন তার "দ্যা গোল্ডেন এস (২য় শতাব্দী)" এ হেকাতে ,জুনো ,বেলোনা এবং আইসিসের সমান বলে উল্লেখ করেনঃ

কেউ আমাকে জুনো,অন্যরা সৈন্যদের বেলোনা আবার কেউ কেউ হেকাতে বলে ডাকে ।মূলত ইথিপীয়রা যারা প্রাচ্য অঞ্চলে বাস করে এবং মিশরীয়রা যারা সমস্ত প্রাচীন মতবাদে দুর্দান্ত এবং তারা যথাযথ অনুষ্ঠান দ্বারা আমাকে উপাসনা করতে অভ্যস্ত ,আমাকে রাণী আইসিস বলে ডাকে।

অতি প্রাচীনকালীন হেলেনীয় এবং প্রয়াত ব্যাবিলনীয় (ক্যালডিয়ান) উপাদানগুলির অতি প্রাচীনতার সময়ে ধর্মক্ষেত্রে অযৌক্তিকতার আপসে হেকাতে কে ব্যাবিলনীয় মহাজাগতিক গ্রন্থে ইনান্নার প্রেতলোক সহযোগী ইরেশকিগালের সাথে সনাক্ত করা হয়েছিল।মিশিগান যাদুকরী পেপাইরাস ৩য় শতাব্দীর শেষের দিকে বা চতুর্থ শতাব্দীর শুরুর দিকে হেকাতে ইরেশকিগালকে পরবর্তীকালে শাস্তির ভয়ের বিরুদ্ধে ডাকা হয়েছিল।

সঠিক অনুচ্ছেদ শিরোনাম কোনটি?
titleA. প্রানী
titleB. হেলেনীয় যুগের অতি প্রাচীনত্ত্ব
titleC. উত্তরাধিকার
titleD. নাম এবং উৎস
উত্তর: titleB
কল্যাণী সীমান্ত রেলওয়ে স্টেশনটি কলকাতা জেলা, উত্তর চব্বিশ পরগণা জেলা ও নদীয়া জেলার মধ্যে বিস্তৃত শিয়ালদহ - রানাঘাট রেলপথের অন্তর্গত কল্যাণী জংশন- কল্যাণী সীমান্ত শাখার মধ্যে অবস্থিত। এই রেলপথে শিয়ালদহ থেকে নৈহাটি জংশন পর্যন্ত ৪ টি এবং নৈহাটি জংশন-রাণাঘাট পর্যন্ত বর্তমানে দুটি ট্র্যাক রয়েছে। 

শিয়ালদহ - রাণাঘাট রেলপথের অন্তর্গত এই স্টেশনের ট্র্যাকটি সি-শ্রেনির ট্র্যাক হিসাবে শ্রেণীবদ্ধ করা হয়েছে, যা গতির শ্রেণিবিন্যাস নয়, তবে মহানগর এলাকার শহরতলি রেল পরিষেবার জন্য ব্যবহৃত হয়। 

সঠিক অনুচ্ছেদ শিরোনাম কোনটি?
titleA. রেল পরিষেবা
titleB. বৈদ্যুতীকরণ
titleC. ইতিহাস
titleD. রেলপথ
উত্তর: titleD
জুন ২০১০ আইওএস ৪-এ প্রথম মাল্টিটাস্কিং-এর সাথে সবাইকে পরিচয় করিয়ে দেওয়া হয়। শুধু নির্দিষ্ট কিছু যন্ত্রে—আইফোন ৩জিএস, আইফোন ৪, আইপড টাচ ৩য় প্রজন্মে এ সুবিধা দেওয়া হয়। আইওএস ৪.২.১-এর আগ পর্যন্ত আইপ্যাডে মাল্টিটাস্কিং সুবিধা দেওয়া হয়নি। বর্তমানে, আইফোন ৩জিএস+, আইপড টাচ ৩য় প্রজন্ম এবং সব আইপ্যাড মডেলেই মাল্টিটাস্ক সমর্থন করে।

কাজের ধরনের জন্যে আইওএসের মাল্টিটাস্কিং সমালোচিত হয়। ব্যাকগ্রাউন্ডে একটি এপ্লিকেশন কি কি কাজ করতে পারবে তা সীমাবদ্ধ করে দেওয়া হয় বলে এ সমালোচনার স্বীকার হয়। ল

আইওএস ৪-এর পূর্বে, মাল্টিটাস্ক অ্যাপলের কিছু এপ্লিকেশনের মধ্যে সীমাবদ্ধ ছিলো। তবে ব্যবহারকারী "জেলব্রেক" করে সব এপেই মাল্টিটাস্ক করতে পারতো। আইওএস ৪ থেকে, তৃতীয় প্রজন্ম ও নতুন আইওএস যন্ত্রে, মাল্টিটাস্ক ৭টি ব্যাকগ্রাউন্ড এপিআই-এর মাধ্যমে সমর্থন করতো:

১) ব্যাকগ্রাউন্ড অডিও — অডিও ও ভিডিও চলার সময় এপ্লিকেশন ব্যাকগ্রাউন্ডে চলতে থাকে 
২) ভয়েস ওভার আইপি – ফোন কল যখন চলছে না তখন এপ্লিকেশন সাসপেন্ড হয়ে যায় 
৩) ব্যাকগ্রাউন্ড লোকেশন – এপ্লিকেশন অবস্থান বা লোকেশনের পরিবর্তন সম্পর্কে অবহিত থাকে 
৪) পুশ নোটিফিকেশন 
৫) লোকাল বিজ্ঞপ্তি – লোকাল বিজ্ঞপ্তি প্রদান করা হয় নির্দিষ্ট সময় পর পর 
৬) টাস্ক কম্পলেশন – এপ্লিকেশন সিস্টেম থেকে কিছুটা বাড়তি সঅময় চেয়ে নেয় কোন নির্দিষ্ট কাজ সহেষ করার জন্যে 
৭) দ্রুত এপ পরিবর্তন – এপ্লিকেশন কোন কোড এক্সিকিউট না করতে পারে এবং যেকোন মুহূর্তে মেমরি থেকে মুছে যেতে পারে 
আইওএস ৫-এ এ তালিকায় ৩টি নতুন ব্যাকগ্রাউন্ড এপিআই যুক্ত করা হয়:
৮) নিউজস্ট্যান্ড – এপ্লিকেশন ব্যাকগ্রাউন্ডে ক্কন কিছু ডাউনলোড করতে পারে
৯) এক্সটারনাল এক্সেসরি – এপ্লিকেশন একটি এক্সটারনাল এক্সেসরির সাথে নির্দিষ্ট সময় অন্তর অন্তর ডেটা আদান প্রদান করতে পারে
৯) ব্লুটুথ এক্সেসরি – এপ্লিকেশন একটি ব্লুটুথ এক্সেসরির সাথে নির্দিষ্ট সময় অন্তর অন্তর ডেটা আদান প্রদান করতে পারে
আইওএস ৭-এ, অ্যাপল নতুন একটি মাল্টিটাস্কিং বৈশিষ্ট্য আনে, সবগুলো এপ্লিকেশনকে ব্যাকগ্রাউন্ডে হালনাগাদ করার সুবিধা প্রদান করে। সবচেয়ে বেশি ব্যবহৃত এপকে বারবার হালনাগাদ করা হয়, এবং ব্যাটারি যাতে কম ব্যবহৃত হয় সেজন্যে সেলুলার ডাটার চেয়ে ওয়াইফাই ব্যবহারকে বেশি গুরুত্ব দেওয়া হয়।

সঠিক অনুচ্ছেদ শিরোনাম কোনটি?
titleA. মাল্টিটাস্কিং
titleB. মূল পর্দা
titleC. হালনাগাদ
titleD. পটভূমি
উত্তর: titleA
সমগ্র ভাস্কর্যটি মূলত একটি ষষ্ঠভূজের উপর দাঁড়িয়ে আছে। ভাস্কর্যটিতে রয়েছে প্রায় ৫ ফিট লম্বা আকৃতির দু’জন মুক্তিযোদ্ধা। যাদের একজনের হাতে একটি বন্দুক আর অন্য জনের হাতে রয়েছে কলম। ভাস্কর্যটিতে বন্দুকের চেয়ে কলমের উচ্চতা উপরে দেখানো হয়েছে। দেশের স্বাধীনতার জন্য একজন বন্দুক হাতে নিয়ে যুদ্ধ করেছেন আর অন্যজন যিনি দেশের স্বাধীনতার জন্য যুদ্ধ করেছেন কিন্তু অস্ত্র দিয়ে নয়। তিনি যুদ্ধ করেছেন কলমের মাধ্যমে এবং দেশের স্বাধীনতা রক্ষার জন্য এখনও যুদ্ধে করে যাচ্ছেন। তাই কলমসৈনিক বা বুদ্ধিজীবিদের অবস্থান একজন অস্ত্রধারী যোদ্ধার চেয়ে অনেক উপরে। যা শিল্পী তার ভাস্কর্যের মাধ্যমে প্রকাশ করেছেন। এই দু’জন যোদ্ধার নিচে রয়েছে শহীদ হবিবুর রহমানের অবক্ষ ভাস্কর্য। অবক্ষ ভাস্কর্যটি সাদা রংয়ের। দেখে মনে হয় এটি বর্তমান প্রজন্মের জন্য আলো ছড়াচ্ছে।
এগুলো মূলত দাঁড়িয়ে আছে একটি ষষ্ঠ ভূজের উপর। কালো রংয়ের এই ষষ্ঠভুজটি দ্বারা বাংলাদেশের ইতিহাসের গুরুত্বপূর্ন ৬ টি বিষয়কে বুঝানো হয়েছে। প্রথম ভূজটি বাঙালী জাতিকে আন্দোলনের জাতি হিসেবে স্বীকৃতি দিচ্ছে। এখানে গ্রাম এবং শহরের মানুষদের কথা বলা হয়েছে যারা সবাই এক হয়ে আন্দোলনে ঝাপিয়ে পড়েছে। এরপর দ্বিতীয় ভূজটিতে স্থান দেওয়া হয়েছে ১৯৫২ সালের ভাষা আন্দোলন। মাতৃভাষার দাবীতে বাংলা মায়ের সন্তানদের বুকের তাজা রক্ত দেওয়ার কথা জানাচ্ছে এটি। তাদের স্মরনে শহীদ মিনারে শ্রদ্ধা নিবেদন করছে সর্বস্তরের বাঙ্গালীসহ বিশ্ববাসী।

এরপর তৃতীয় ভূজটিতে স্থান পেয়েছে ১৯৭১ সালের স্বাধীনতা যুদ্ধ। বাংলার পবিত্র মাটি যখন পাকিস্তানী বাহিনী দিয়ে আক্রান্ত হল তখন বাংলা মায়ের দামাল সন্তানেরা কিভাবে তাদের এই বাংলার মাটি থেকে তাড়িয়ে দিয়েছিল তারই চিত্র ফুটে উঠেছে এখানে। এরপর চতুর্থ ভূজটিতে স্থান পেয়েছে ১৪ ডিসেম্বরের হত্যাকান্ড। যে দিনে বাংলাদেশের অসংখ্য বুদ্ধিজীবিকে হত্যা করেছিল পাকিস্তানী হানাদার বাহিনী। যেই দিনটিকে আজ আমরা শহীদ বুদ্ধজীবী দিবস হিসেবে পালন করি। এরপর পঞ্চম ভূজটিতে স্থান পেয়েছে দেশের স্বাধীনতা অর্জনের চিত্র। দেশ স্বাধীন করার জন্য যে সমস্ত বীর পুরুষ বুকের তাজা রক্ত দিয়েছে তাদের সম্মানে নির্মিত হয়েছে দেশে অসংখ্য শহীদ মিনার এবং স্মৃতিসৌধ। যেখাসে স্বাধীন বাংলার মানুষ শ্রদ্ধা নিবেদন করছে। আর শেষ ভূজটিতে স্থান পেয়েছে বাংলার একটি ইতিহাস গ্রন্থ।

এই ইতিহাস গ্রন্থের পাতায় উল্লেখ করা হয়েছে শ্রদ্ধাভাজন শহীদ বুদ্ধিজীবী অধ্যাপক হবিবুর রহমানের নাম এবং ভাস্কর্যটির নাম ‘বিদ্যার্ঘ’। বইটির উপরে একটি সূয় রয়েছে যা বাঙালী জাতিকে আজও আলো এবং অপরাধীদের বিরুদ্ধে এবং অন্যায়ের বিরুদ্ধে লড়াই করবার শক্তি দিয়ে যাচ্ছে। এই ৬ষ্ঠ ভূজ পোড়া মাটির দ্বারা তৈরী।
ষষ্ঠভূজটিকে আবার একটি গোলাকার বেষ্টনী দ্বারা আবদ্ধ করা হয়েছে। গোলাকার বেষ্টনীটির এক পার্শ্বে রয়েছে ষষ্ঠভূজটি আর অপর পার্শ্বে রয়েছে একটি প্রাচীর। গোলাকার বেষ্টনীটি লাল রং দ্বারা সজ্জিত। লাল রংয়ের মাঝে আবারা কিছু কিছু জায়গায় সুবজ রংয়ের জীবন্ত ঘাস দেওয়া হয়েছে। লাল রংটি শহীদ হবিবুর রহমান হলকে নির্দেশ করছে (হলের কক্ষগুলোর বাইরের দিকের রং লাল) এবং লাল ও সবুজ রং একত্রে বাংলাদেশের জাতীয় পতাকাকে নির্দেশ করছে। এর বাইরের দেওয়ালটি মূলত লোহার বাকানো শিকল দ্বারা তৈরী করা হয়েছে। লোহার শিকলগুলো একটির সাথে আরেকটি এমনভাবে লাগানো যেন অনেকগুলো মানুষ একজন আরেকজনের হাত ধরে দাড়িয়ে আছে। এ মানুষগুলো এ দেশের নতুন প্রজন্ম। যারা জাতির শ্রেষ্ঠ সন্তানদের পাহাড়া দিচ্ছে ও শ্রদ্ধা নিবেদন করছে এবং বাংলাদেশের জাতীয় পতাকাকে সম্মানের সাথে ঘিরে রেখেছে।

সঠিক অনুচ্ছেদ শিরোনাম কোনটি?
titleA. অবস্থান
titleB. গুরুত্ব
titleC. ভাস্কর্যের বিবরণ
titleD. পরিচিতি
উত্তর: titleC
উদ্দেশ্যমূলকতা হল মানসিক অবস্থার সক্ষমতা ( প্রায় ) দিকে পরিচালিত হওয়া বা বাহ্যিক বিশ্বের কোনও কিছুর সাথে সম্পর্কযুক্ত হওয়ার মানসিক অবস্থার এই সম্পত্তিটিতে তাদের বিষয়বস্তু এবং শব্দসম্পর্কীয় রেফারেন্ট রয়েছে এবং তাই সত্যের মান নির্ধারণ করা যেতে পারে । যখন কেউ এই রাজ্যগুলিকে প্রাকৃতিক প্রক্রিয়াগুলিতে হ্রাস করার চেষ্টা করে তখন একটি সমস্যা দেখা দেয়: প্রাকৃতিক প্রক্রিয়াগুলি সত্য বা মিথ্যা নয়, এগুলি কেবল ঘটে। কোনও প্রাকৃতিক প্রক্রিয়া সত্য বা মিথ্যা তা বলার কোনও মানে হবে না। তবে মানসিক ধারণা বা রায়গুলি সত্য বা মিথ্যা, তাহলে কীভাবে মানসিক অবস্থা (ধারণা বা রায়) প্রাকৃতিক প্রক্রিয়া হতে পারে? ধারণাগুলিকে অর্থগত মান নির্ধারণের সম্ভাবনার অর্থ এই যে ধারণাগুলি তথ্য সম্পর্কিত। সুতরাং, উদাহরণস্বরূপ, হেরোডোটাস একজন ঐতিহাসিক ছিলেন এমন ধারণা হেরোডোটাসকে বোঝায় এবং তিনি ঐতিহাসিক ছিলেন। তবে ধারণাটি সত্য; অন্যথায়, এটি মিথ্যা। কিন্তু এই সম্পর্কটি কোথা থেকে আসে? মস্তিষ্কে, কেবলমাত্র বৈদ্যুতিন রাসায়নিক প্রক্রিয়া রয়েছে এবং এগুলি হেরোডোটাসের সাথে কোনও সম্পর্কযুক্ত বলে মনে হয় না।

সঠিক অনুচ্ছেদ শিরোনাম কোনটি?
titleA. উপলব্ধি দর্শন
titleB. মন এবং বিজ্ঞানের দর্শন
titleC. ইন্টারঅ্যাকশনবাদী দ্বৈতবাদ
titleD. উদ্দেশ্যমূলকতা
উত্তর: titleD
আইফোন ৫এস এর সাথে রয়েছে ইয়ারফোন যেগুলো অ্যাপল ইয়ারপড হিসেবে পরিচিত। প্রযুক্তি বিশ্লেষকদের মতে, নতুন এই ইয়ারফোনের নকশা বাতাসকে ভেতরে ও বাইরে মুক্তভাবে প্রবেশ করার সুযোগ দিয়ে শব্দের মান অনেক ভালো করেছে। গিজমডো ও টেকরাডার এর মতে এই ইয়ারপডের শব্দ ভালো হলেও শব্দের মান পূর্ব থেকে খারাপ।টেকরাডার আরো জানায় যে, ইয়ারপড গুলো একই দামের ইয়ারফোন গুলো থেকেও নিকৃষ্ট। অ্যাপলের দাবি তাদের এই ডিজাইনের ইয়ারফোন অন্য উন্নতমানের ইয়ারফোনের মতো যেগুলো কিনতে আরো অনেক টাকা ব্যয় করতে হতো। 

সঠিক অনুচ্ছেদ শিরোনাম কোনটি?
titleA. বিক্রয়
titleB. ক্যামেরা
titleC. সামগ্রী
titleD. অপারেটিং সিস্টেম ও সফটওয়্যার
উত্তর: titleC
১৯৮৩ সালে লিচেস্টারশায়ারের বিপক্ষে দশ ছক্কা ও পাঁচ চারে সেঞ্চুরি করেন। কিন্তু এগুলোয় কোন দক্ষ বোলার ছিল না। ল্যাঙ্কাশায়ার থেকে চলে আসার পর ডারহামের পক্ষে খেলেন ও তাদের একাডেমিতে কোচিং করান। ১৯৯৬ সালে ক্রিকেট স্কুল অব এক্সিলেন্স প্রতিষ্ঠা করেন। অ্যান্ড্রু স্ট্রস ও রবিন মার্টিন-জেনকিন্সকে তিনি প্রশিক্ষণ দিয়েছেন। ১৯৮৭ সাল থেকে ক্রিকেট ধারাভাষ্যকর্মে নিজেকে সম্পৃক্ত করেন। মাঝে-মধ্যে টেস্ট ম্যাচ স্পেশাল ও টেস্ট ম্যাচ সোফায় অংশ নিতেন। মে, ২০১৫ সাল পর্যন্ত ডারহাম বিশ্ববিদ্যালয়ে জ্যেষ্ঠ ক্রিকেট কোচের দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. অবসর
titleB. প্রারম্ভিক জীবন
titleC. ক্রিকেট বিশ্বকাপ
titleD. ব্যক্তিগত জীবন
উত্তর: titleA
জেকব রোগেনভেন প্রথম ইউরোপিয়ান হিসেবে ১৭২২ সালে এই দ্বীপে আসেন। ১৯৬৯ সালের ২৯ জুলাই জেমস কুক একজন তাহিতিয়ান নাবিক টুপাইয়ার সাহায্যে এই দ্বীপে আসেন। লন্ডন মিশনারি সোসাইটি ১৮২০ সালে এই দ্বীপে আসে এবং ১৮৯০ সালে একটি প্রোটেস্ট্যান্ট চার্চ নির্মান করে। বোরা বোরা একটি স্বাধীন দ্বীপ ছিল, কিন্তু ১৯৮৮ সালে ফ্রান্স দ্বীপের শেষ রানী ৩য় তেরিমায়েভারুয়ার কাছ থেকে দ্বীপটির দখল নিয়ে তাদের উপনিবেশে নিয়ে আসে।
সঠিক অনুচ্ছেদ শিরোনাম কোনটি?
titleA. আবহাওয়া
titleB. নামকরন
titleC. পর্যটন
titleD. ইতিহাস
উত্তর: titleD
সমুদ্রগড় রেলওয়ে স্টেশন পশ্চিমবঙ্গের পূর্ব বর্ধমান জেলায় অবস্থিত। হাওড়া-ব্যান্ডেল-নবদ্বীপ ধাম- কাটোয়া-নিউ জলপাইগুড়ি মধ্য দিয়ে রেলপথটি অগ্রসর হয়েছে। স্টেশন শিয়ালদহ রেলওয়ে স্টেশন থেকে ১০৫ কিলোমিটার ও হাওড়া থেকে ৯৭ কিমি দুরে অবস্থিত এবং ব্যান্ডেল থেকে ৫২ কিমি দূরে পূর্ব বর্ধমান জেলায় অবস্থিত।

সঠিক অনুচ্ছেদ শিরোনাম কোনটি?
titleA. পরিকাঠামো
titleB. অবস্থান
titleC. বৈদ্যুতিকীকরণ
titleD. ইতিহাস
উত্তর: titleB